Viborger Samler, 1829-06-27
Fra Jassi hedder det i en Skrivelse af 26de Mai, at en russisk Officier der har forladt Leiren ved Silistria den 28de om Middagen, forsikkrer, at Besætningen til den Tid ikke havde foretaget noget alvorligt imod Beleiringscorpset. Vel vexledes der dagligen Kugler; men dette gjorde ingen Forandring i Tingenes Stilling. Grev Pahlen havde begiver sig ombord paa Donauflotillen for at recognoscere Fæstningen fra Flodsiden. Besætningen i Giurgevor hvilken Fæstning nu bliver levende beskudt) skal have vovet et Udfald, men være drevet tilbage med anseeligt Tab. General Geismar staaer med 15,000 Mand ved Kalafat og venter paa, at Donau skal træde tilbage inden for sine Bredder for at han kan begynde sine Operationer. - J Servien hersker den dybeste Taushed angaaende Operationerne ved Da nau, fra Belgrad skeer uafladeligen Forsendinger af Krigsfornødenheder som for det Meste ere bestemte til Widdin. Fra Albanien lyde Efterretningerne ikke gunstige for Tyrkerne; Roligheden skal paa nye være bleven forstyrret da Grækerne, der have forstærket sig betydeligt i Epirus, anvende Alt for at udbrede, Jnsurrectionen videre. Paschaen af Travnik skal have erholdt befaling til at trække et Corps sammen i Bosnien og i Nødsfald at marschere til Albanien; dog synes dette endnu tvivlsomt, da Paschaen af Belgrad, hvis hele Opmærksomhed er fængslet af Servierne, og som derfor allerede for længere Tid siden i Constantinopel har anholdt om Forstærkninger, at Porten har faaet Anviisning paa Paschaen af Bosnien, i det Tilfælde, at han behøver Hjælp. - Den østerrigske Jagttager leverer følgende Beretning fra Constantinopel af 27de Mai: "Den 20de dennes en Caputan=Pascha med Flaaden løbet ud i det sorte Hav. Afseilingen blev af Mange dragen i Tvivl, men Sultanens befaling var bestemt, og Hs. Høihed lagde en saa stor Vægt paa dens Opfyldelse, at han i egen Person ledsagede Flaaden til Fanaraki, og forblev der, indtil den var ude af Sigte. Caputan-Pascha vendte sig i Begyndelsen til den enropæiske Kyst, indtil Høiden af Cap Jncada, uden at støde paa russiske Skibe, seilede derpaa sydøstlig mod den asiatiske Kyst indtil Bugten ved Ereki (Heraclea Pontica), hvor 4 russiske Krigskibe (efter den preussiske Statstidende Fregatter) vare stationerede, af hvilke han opbragte en Fregat paa 45 Kanoner, og med 400 Mands Besætning, og seilede derpaa med sin Flaade og denne Prise tilbage til Jndløbet af Bosphorus. Det fangne russiske Skibsmandskab er allerede ankommet og bragt til Bagno." - Samme Blad omtaler ogsaa Slaget ved Pravodi. Efter de til Hovedstaden ankomne Tatarers Udsagn, forlod Anføreren for det tyrkiske Rytterie AlischPascha, endskjøndt han var saaret i Foden, dog ikke Valpladsen, førend Kampen var forbi. Dens Udfald maa Porten ansee for gunstigt, da den har beklædet Courererne med Æreskaftaner. Russerne skulle have mistet 4 Kanoner, 7 Ammunitionskarer og nogen Bagage. - Den 27de Mai afgik de til Modtagelsen af Storbritaniens og Frankrigs Gesandter bestemte Mihmandarer til Dardanellerne. Hundrede russiske Soldater og 8 Officierer ere frigivne af Tyrkerne og sendte til Odessa. Den preussiske Statstidende leverer en Beretning fra den russiske Capitainlieutenant Kasarski ifølge hvilken han den 26de Mai med Briggen Mercurius paa 18 Kanoner, har leveret 2 tyrkiske Linieskibe paa 110 og 74 Kanoner en Fægtning i 3 Timer, efter hvilken Tids Forløb han bragte begge de fjendtlige Skibes Jld til Taushed (!) Han angiver sit Tab til 4 Faldne og 6 Saarede. - Den tyrkiske Besætning i Mesolong, har erholdt fri Afmarsch til Albanien. Arta skal være snævert indsluttet, og synes snart at maatte falde.